L 110/48 Jurnalul Oficial al Uniunii Europene 1.5.2009 DECIZIA COMISIEI din 30 aprilie 2009 de completare a cerințelor tehnice pentru caracterizarea deșeurilor stabilite de Directiva 2006/21/CE a Parlamentului European și a Consiliului privind gestionarea deşeurilor din industriile extractive [notificată cu numărul C(2009) 3013] (2009/360/CE) COMISIA COMUNITĂŢILOR EUROPENE, având în vedere Tratatul de instituire a Comunității Europene, având în vedere Directiva 2006/21/CE a Parlamentului European și a Consiliului din 15 martie 2006 privind gestionarea deşeurilor din industriile extractive şi de modificare a Directivei 2004/35|/CE (!), în special articolul 22 alineatul (1) litera (e), întrucât: (1) Directiva 2006/21/CE prevede caracterizarea deşeurilor ca parte a planului de gestionare a deşeurilor care trebuie redactat de operatorul din industria extractivă și aprobat de autoritatea competentă. Anexa II la directiva menționată conține o listă a anumitor aspecte care trebuie incluse în caracterizarea deșeurilor. (2) Scopul caracterizării deşeurilor extractive constă în obținerea informațiilor relevante privind deşeurile care urmează a fi gestionate pentru a putea evalua şi moni- toriza proprietățile, comportamentul şi caracteristicile acestora și, prin urmare, pentru a putea asigura gestionarea acestora în condiții de siguranță de mediu pe termen lung. De asemenea, caracterizarea deșeurilor extractive ar trebui să faciliteze stabilirea opțiunilor de gestionare a unor asemenea deşeuri şi a măsurilor conexe de atenuare pentru protejarea sănătății umane și a mediului. (3) Informaţiile şi datele necesare pentru caracterizarea deșeurilor extractive ar trebui colectate în baza informa- țiilor relevante și adecvate existente sau, dacă este necesar, prin eșantionare şi testare. Trebuie să se asigure faptul că informațiile și datele privind caracte- rizarea deşeurilor sunt corespunzătoare, de calitate adecvată și reprezentative pentru deșeurile respective. Aceste informații ar trebui justificate în mod cores- punzător în planul de gestionare a deşeurilor, într-o măsură complet satisfăcătoare pentru  autoritatea competentă. (4) Nivelul de detalii al informațiilor care urmează a fi colectate și nevoile legate de prelevarea de probe sau () JO L 102, 11.4.2006, p. 15. testarea aferente ar trebui adaptate în funcție de tipul de deşeuri, riscurile potențiale de mediu și instalația de gestionare a deşeurilor avută în vedere. Din punct de vedere tehnic, ar trebui să se facă posibilă adoptarea unei abordări iterative pentru asigurarea unei caracterizări adecvate a deşeurilor. (5) Din punct de vedere tehnic, este adecvat să se excepteze de la o parte a testelor geochimice deşeurile definite drept inerte în conformitate cu criteriile prevăzute de Decizia 2009/359/CE a Comisiei (?). (6) Măsurile prevăzute de prezenta decizie sunt conforme cu avizul comitetului instituit prin articolul 18 din Directiva 2006/12/CE a Parlamentului European și a Consiliului (?), ADOPTĂ PREZENTA DECIZIE: Articolul 1 Caracterizarea deşeurilor (1) Statele membre asigură că operatorii din industriile extractive realizează caracterizarea deşeurilor în conformitate cu prevederile prezentei decizii. (2) Caracterizarea deşeurilor acoperă următoarele categorii de informații, conform celor specificate în anexă: (a) informații privind contextul; (b) informații de natură geologică privind depozitul care urmează a fi exploatat; (c) natura deşeurilor şi manipularea preconizată; (d) comportamentul geotehnic al deşeurilor; (e) caracteristicile și comportamentul geochimic al deşeurilor. (3) Criteriile pentru definirea deșeurilor inerte prevăzute în Decizia 2009/359/CE se iau în considerare în scopul evaluării comportamentului geochimic al deşeurilor. În situațiile în care, în baza criteriilor respective, deşeurile sunt considerate „inerte”, acestea se supun doar părţii relevante din testarea geochimică menționată la punctul 5 din anexă. (?) A se vedea pagina 46 din prezentul Jurnal Oficial. () JO L 114, 27.4.2006, p. 3.